**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/5603-4/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. május 30-ai rendes nyilvános ülésére**

**Tárgy:** Átfogó értékelés Hévíz Város Önkormányzat 2018. évi gyermekjóléti és gyermekvédelmi feladatainak ellátásáról

**Az előterjesztő:** Papp Gábor polgármester

**Készítette:** Fábiánné Hoffman Márta hatósági osztályvezető

Varga András TASZII intézményvezető

**Megtárgyalta:** Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése értelmében „A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít.”

Az értékelést - a képviselő-testület általi megtárgyalást követően - meg kell küldeni a gyámhatóságnak, azaz a Zala Megyei Kormányhivatal Hatósági Főosztály Szociális és Gyámügyi Osztályának.

A gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Amennyiben javaslat érkezik, a képviselő-testületnek hatvan napon belül érdemben meg kell vizsgálnia azt, és az állásfoglalásáról, intézkedéséről tájékoztatnia kell a gyámhatóságot.

Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (a továbbiakban: Gyer.) 10. számú melléklete határozza meg. A Gyer-ben meghatározott tartalmi követelmények figyelembevételével készítettük el a gyermekvédelem helyzetéről szóló 2018. évi beszámolót.

Az értékelés a 10. számú melléklet alapján bemutatja:

*1. A település demográfiai mutatói, különös tekintettel a 0-18 éves korosztály adataira.*

*2. Az önkormányzat által nyújtott pénzbeli, természetbeni ellátások biztosítása: a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága, egyéb, a* [*Gyvt.-ben*](https://uj.jogtar.hu/) *nem szabályozott pénzbeli vagy természetbeni juttatásokra vonatkozó adatok, gyermekétkeztetés megoldásának módjai, kedvezményben részesülőkre vonatkozó statisztikai adatok.*

*3.Az önkormányzat által biztosított személyes gondoskodást nyújtó ellátások bemutatása: gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai), gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.*

*4-5.*

*6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.*

*7. Jövőre vonatkozó javaslatok, célok meghatározása a* [*Gyvt.*](https://uj.jogtar.hu/) *előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

*8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

*9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).*

Hévíz városban a gyermekek védelmét pénzbeli, természetbeni és személyes gondoskodás keretébe tartozó gyermekjóléti alapellátások továbbá a Gyvt.-ben meghatározott hatósági intézkedések biztosítják.

A személyes gondoskodást nyújtó alapellátások keretében:

* család- és gyermekjóléti szolgáltatást biztosít a Teréz Anya Szociális Integrált Intézmény Család- és Gyermekjóléti Szolgálatán keresztül,
* a gyermekek napközbeni ellátása keretében megszervezi a családban élő gyermekek életkorának megfelelő nappali felügyeletét, gondozását, nevelését és étkezetését, továbbá bölcsődei ellátást biztosít saját fenntartású intézmény útján.

1. **A település demográfiai mutatói, különös tekintettel a 1-18 éves korosztály adataira.**

Hévíz város lakosságszáma 2018. december 31-én 4740 fő volt, míg 2017. december 31-én 4747 fő.

A lakosság korcsoportonkénti megoszlását az alábbi táblázat mutatja (2018. év)

|  |  |  |  |  |  |  |
| --- | --- | --- | --- | --- | --- | --- |
| Korosztály | 0-3 év | 4-6 év | 7-13 év | 14-18 év | 18 év feletti | **Összesen** |
| Fő | 92 | 87 | 236 | 161 | 4 164 | **4 740** |

Adatforrás: Népesség nyilvántartás – Hévíz

|  |  |
| --- | --- |
| születések alakulása | |
| év | fő |
| 2014. | 28 |
| 2015. | 23 |
| 2016. | 19 |
| 2017. | 27 |
| **2018.** | **20** |

A lakosság korösszetétele kedvezőtlennek tekinthető, mivel alacsony a fiatalkorúak és meglehetősen magas az idős népesség aránya, a 0-18 éves korosztály a város lakosságán belül 12,15 %-os arányban van jelen.

|  |  |  |  |  |  |
| --- | --- | --- | --- | --- | --- |
| 2017. év | 0-18 éves | 19-59 éves | 60-79 éves | 80-100 éves | Összesen |
| Fő | 569 | 2358 | 1473 | 348 | 4 747 |
| **2018. év** | **576** | 2283 | 1510 | 371 | **4 740** |

Adatforrás: Népesség nyilvántartás – Hévíz

A város lakosságszáma az elmúlt évhez viszonyítva kis mértékben csökkent (2018. évben az előző évhez képest 7 fővel), azonban a 0-18 éves korosztály létszáma évről-évre csökkenő illetve stagnáló tendenciát mutat, mely tendencia az alábbi diagramon jól látható.

Adatforrás: Népesség nyilvántartás - Hévíz

**2.1. Rendszeres gyermekvédelmi kedvezmény**

A Gyvt. 19. §-a értelmében a **rendszeres gyermekvédelmi kedvezmény**re való jogosultság megállapításának célja annak igazolása, hogy a gyermek szociális helyzete alapján a meghatározott gyermekétkeztetés normatív kedvezményének, természetbeni támogatásnak, a Gyvt-ben és más jogszabályban meghatározott egyéb kedvezményeknek az igénybevételére jogosult.

A rendszeres gyermekvédelmi kedvezményre való jogosultság fennállása esetén évente két alkalommal pénzbeli támogatás kerül folyósításra. A pénzbeli támogatás összege 2018. évben is alkalmanként és gyermekenként 6000 Ft/fő, hátrányos illetve halmozottan hátrányos helyzet esetén 6500 Ft volt, mely Erzsébet utalvány formájában kerül az arra jogosultakhoz, mely tanszer, élelmiszer egyéb iskoláztatáshoz szükséges termékek vásárlására használható fel.

# A rendszeres gyermekvédelmi kedvezményt a központi költségvetés biztosítja, és a települési jegyző a Gyvt-ben meghatározott feltételek szerint megállapítja a jogosultságot. 2018. január elsejétől a jövedelemhatárok 5 %-kal emelkedtek.

# A jegyző a kedvezményre való jogosultságot a gyermeket gondozó családban az egy főre jutó havi jövedelem összege és a vagyoni helyzet alapján bírálja el. A jövedelemhatár a gyermekét egyedül nevelő szülő esetében 41 325 Ft, a gyermekét nem egyedül nevelő szülő esetében 38 475 Ft, a vagyoni értékhatár külön-külön számított értéke az 570 000 Ft-ot, egybeszámított értéke pedig az 1 995 000 Ft-ot nem haladhatja meg. Amennyiben a fenti jövedelmi és vagyoni határ valamelyikét átlépi a kérelmező, úgy kérelmét el kell utasítani.

Az elmúlt évben 7 gyermek részére került új rendszeres gyermekvédelmi kedvezmény megállapításra. A rendszeres gyermekvédelmi kedvezményre való jogosultság megállapítása alapján, a gyermek szociális helyzete alapján jogosult a gyermekétkeztetés normatív kedvezményének, valamint az évi természetbeni támogatásnak, és külön jogszabályban meghatározott egyéb kedvezmények igénybevételére.

A 2018. évben rendszeres gyermekvédelmi kedvezményre vonatkozó kérelem nem került elutasításra.

2018. évben a rendszeres gyermekvédelmi kedvezményre jogosult gyermekek száma augusztus hónapban 10 kiskorú, 4 nagykorú, november hónapban 10 kiskorú, 1 nagykorú volt. Összesen 153 000 Ft értékű Erzsébet utalványra fordított támogatás került kiutalásra.

A rendszeres gyermekvédelmi támogatásban részesülők száma évek óta csökkenő tendenciát mutat.

**2.2** **Az önkormányzat által nyújtott pénzbeli, természetbeni ellátások**

A pénzbeli és természetbeni ellátások célja, hogy a nehéz anyagi körülmények között élő családokat segítse és az ilyen családban élő gyermekek hátrányos helyzetét csökkentse, hogy a gyermek családi környezetben történő ellátása biztosított legyen.

A gyermekvédelmi törvény alapján megállapítható rendszeres gyermekvédelmi kedvezmény, mint pénzbeli ellátás mellett a települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

# A szociális támogatási rendszer 2015. március 1. napján bekövetkezett törvényi változása alapján a települési támogatásról szóló 11/2015. (II. 26.) önkormányzati rendelet (a továbbiakban: Ör.) került megalkotásra. Az Ör. hatályba lépése óta több módosításon ment keresztül, amely a családok és a gyermekek támogatását szolgálja.

A gyermek nevelésére rendkívüli települési támogatást általában gyermeküket egyedül nevelő szülők, szociálisan rászorult családok, alacsony foglalkoztatottságú személyek igénylik.

# **Rendkívüli települési támogatás** állapítható meg annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 275%-át, egyedül élő vagy egyedülálló esetén 310%-át nem haladja meg.

# Rendkívüli települési támogatási kérelem indokaként 2018. évben a kérelmezők 109 esetben a gyermekneveléssel kapcsolatos költségeket jelölték meg.

1. **Születési támogatás**

Az Ör. 27. §-a alapján a polgármester egyszeri, 50 000 Ft összegű támogatást biztosít a szülőnek *gyermeke születését követő száznyolcvan napon belül az egy főre számított családi jövedelem* figyelembe vételével. 2018. évben ezen a jogcímen 10 esetben segítette az önkormányzat az újszülött gondozási költségeinek fedezését, összesen 500 ezer Ft összegben.

1. **Iskolakezdési támogatás**
2. július 6. napjával új támogatási forma került bevezetésre, amellyel az általános iskolai tanulók iskolakezdéséhez biztosít a rászorulóknak segítséget az önkormányzat. Iskolakezdési támogatás állapítható meg annak a szülőnek, törvényes képviselőnek, akinek alapfokú oktatási intézményben tanuló hévízi lakóhelyű, vagy az életvitelszerűen Hévízen lakó és bejelentett tartózkodási helyű gyermeke van. Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át (114.000 Ft-ot) nem haladja meg. A pénzbeli támogatás összege gyermekenként 8000 Ft.

A bevezetés évét követően 30 gyermek részére 368 ezer Ft összegben került támogatás megállapításra, ezen támogatási forma bevezetésével az oktatásban részt vevők teljes köre lefedésre került, hiszen elmondhatjuk, hogy az önkormányzat az alapfokú oktatási intézményekben tanulóktól a felsőfokú képzésig minden oktatási formában részt vevőt támogat.

1. **Hévíz Hazavár Önkormányzati útiköltség hozzájárulás és ösztöndíj**

A középfokú oktatásban részesülők részére Hévíz Város Önkormányzat Képviselő-testülete „**Hévíz Hazavár”** Önkormányzati Útiköltség hozzájárulás és Ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet szerint - az önkormányzat költségvetésének terhére - utazási költséget és ösztönzést biztosít a jobb tanulmányi eredmény elérésére. Az útiköltség tekintetében havi háromszori oda-vissza utazást támogat, egy tanulmányi féléven belül, míg az ösztöndíj a rendeletben meghatározott tanulmányi átlagokhoz kötött, havi összegű támogatás az adott félévre. 2016-os évhez képest növekedő tendenciát mutatva 2018. évben 74 tanuló részére 145 esetben 3 644 ezer Ft került támogatás kiutalásra.

1. **Bursa Hungarica Felsőoktatási ösztöndíj pályázat**

A Bursa Hungarica Felsőoktatási ösztöndíj pályázat keretében Hévíz Város Önkormányzat Képviselő-testülete döntése alapján 2018. évre 29 diák részére összesen 1 450 000 Ft támogatást biztosított. Az önkormányzati ösztöndíj összege egységesen 5000 Ft/hó.

**2.3.** **Gyermekétkeztetést** a három nevelési, oktatási intézményben a Gazdasági, Műszaki Ellátó Szervezet által működtetett konyha révén történik. Az étkezésben részt vevő gyermekek 38 %-a részesült 50%-os vagy 100 %-os kedvezményben. A GAMESZ a gyermekétkezetés során biztosítja a jogosultaknak a diétás étkezést is, amely a különböző típusú diétás étkezések miatt (diabétesz, laktóz mentes, glutén mentes, chron betegség stb.) komoly feladatot jelent.

#### **Szünidei gyermekétkeztetés**

A Gyvt. 2016. január 1. napi módosítása értelmében a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

A Gyvt. előírása szerint megszervezésre került az érintettek részére, hogy a nyári szünetben legalább 43 munkanapon illetve az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon szülő, törvényes képviselő kérelmének megfelelő időtartamban a szünidei étkezés biztosítása.

Hévíz Város Jegyzője a jogszabályban meghatározottak figyelembe vételével tájékoztatta az érintetteket a szünidei gyermekétkezéssel kapcsolatos tudnivalókról.

A 2018. évi tavaszi szünetben 0 fő, őszi szünetben 2 fő, téli szünetben 0 fő élt az ingyenes szünidei gyermekétkezés lehetőségével.

**Rendszeres gyermekvédelmi kedvezményre jogosult gyermekek részére ingyenes nyári szünidei étkezés**

# Hévíz Város Önkormányzat Képviselő-testületének 132/2018. (V. 30.) határozata értelmében ingyenesen biztosította a 2018. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 54 munkanapban, a teljes nyári szünidő időszakára határozza meg, amely 2018. június 18. napjától 2018. augusztus 31. napjáig szólt.

A Gyvt. alapján ingyenesen 2 gyermek vette igénybe a nyári déli meleg főétkezést, 4 fő rendszeres gyermekvédelmi kedvezményben részesülő gyermeknek az önkormányzat költségvetéséből került az étkezés biztosításra.

A gyermekvédelmi kedvezményre jogosultak nyári szünidei déli meleg főétkezésének a költsége 61 905 Ft volt, amelyet 4 fő vett igénybe 211 napon keresztül.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Kimutatás*** | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | |
| *2018. évi* ***gyermekétkeztetés kötött felhasználású állami támogatás*** *III.5.a) pontja szerinti* | | | | | | | | | | | | | | | | | | | | | | | |
| *a finanszírozás szempontjából elismert dolgozói létszám és az étkeztetési feladatot ellátók után járó bértámogatás kiszámítása* | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény megnevezése: GAMESZ | | | | |  |  |  |  |  |  |  |  |  |  |  |  | |  |  |  |  |  | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
|  | |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény | Étkezésben ellátottak száma | | | | | | | | | | | | | | | | | | | | | | |
| 100 %-os kedvezményben részesülők száma | | | | | 50 %-os kedvezményben részesülők száma | | | | | Normatív kedvezményben nem részesülő száma | | | | | | Étkeztetettek száma összesen | | | | | | Étkeztetet-tek száma mindösszesen |
|
| ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül |  | |
| Bölcsőde |  | 10 |  |  |  |  |  |  |  |  |  | 5 |  |  |  |  | | 15 |  |  |  | 15 | |
| Óvoda |  |  | 81 |  |  |  |  |  |  |  |  |  | 27 |  |  |  | |  | 108 |  |  | 108 | |
| Általános iskola |  |  | 26 |  | 1 |  |  | 43 |  | 25 |  |  | 118 |  | 98 |  | |  | 187 |  | 124 | 311 | |
| Gimnázium |  |  |  |  |  |  |  |  |  | 29 |  |  |  |  | 90 |  | |  |  |  | 119 | 119 | |
| Szakközépis-kola |  |  |  |  |  |  |  |  |  |  |  |  |  |  |  |  | |  |  |  |  |  | |
| Szakiskola |  |  |  |  |  |  |  |  |  |  |  |  |  |  |  |  | |  |  |  |  |  | |
| Kollégium |  |  |  |  |  |  |  |  | 4 |  |  |  |  | 10 |  |  | |  |  | 14 |  | 14 | |
| **Összesen** |  | **10** | **107** | **0** | **1** | **0** | **0** | **43** | **4** | **54** | **0** | **5** | **145** | **10** | **188** | **0** | | **15** | **295** | **14** | **243** | **567** | |

**3. Az önkormányzat által biztosított személyes gondoskodást nyújtó ellátások bemutatása:**

# Hévíz Város Önkormányzat Képviselő-testülete a Gyvt-ben meghatározottaknak megfelelően a szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendeletében szabályozza a személyes gondoskodást nyújtó gyermekvédelmi alapellátások formáit, igénybevételük feltételeit.

Önkormányzatunk a [Gyvt. 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül:

*a) a* gyermekjóléti szolgáltatást a Teréz Anya Szociális Integrált Intézmény Családsegítő és Gyermekjóléti Szolgálat – a továbbiakban Szolgálat - útján,

*b)*gyermekek napközbeni ellátását a családban élő gyermekek életkorának megfelelő nappali felügyeletét, gondozását nevelését, foglalkoztatását és étkeztetését kell biztosítani.

A Szolgálat 2018. évi beszámolóját az 1. számú melléklet tartalmazza.

A gyermekek napközbeni ellátása az önkormányzat által fenntartott bölcsődében és óvodában, biztosított. Az óvoda nyári nyitva tartását úgy alakította, hogy az egész szünidő alatt biztosított volt a gyermekek elhelyezése.

Hévíz Város Önkormányzat évek óta nyári napközit szervez azoknak a 6 és 14 éves kor közötti hévízi lakcímmel rendelkező vagy a hévízi Illyés Gyula Általános Iskolába járó gyermekeknek, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2018. július 02. és augusztus 17. között 7 héten át várta a gyermekeket az Illyés Gyula Általános Iskolában. Az Általános Iskola az Önkormányzattal együttműködve kreatív kézműves programokkal, sportfoglalkozásokkal, mozi-látogatással színesítette a gyermekek programját. Az előző évhez hasonlóan nagyon magas volt a jelentkezők száma, heti 70-80 kisgyermek vette igénybe a színes programokat. A gyermekfelügyeleti feladatok ellátását az általános iskola pedagógusai biztosították.

**4. – 5. értékelési pontok hatályon kívül helyezésre kerültek.**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása:**

A Zala Megyei Kormányhivatal Hatósági Főosztály Szociális és Gyámügyi Osztálya gyámhatósági és gyermekvédelmi területen szakmai ellenőrzést nem folytatott le az elmúlt évben.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések):**

A gyermekvédelmi rendszerhez kapcsolódó hatósági intézkedések megtétele a gyámhivatal hatáskörébe tartozik, a jegyző hatásköre gyámhatósági ügyekben környezettanulmány készítésére, a gyermek rendszeres gyermekvédelmi kedvezményre való jogosultság megállapítására, a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzete fennállásának megállapítására és a jogszabályokban meghatározott hatáskörébe utalt egyéb gyermekvédelmi és gyámügyi feladatokra terjed ki.

Az önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése. A népjóléti ágazatba tartozó intézmények esetében kiemelkedő feladat a hosszú évek alatt kialakított minőségi szakmai munka színvonalának megőrzése.

#### Hévíz Város Önkormányzat feladatait a Gyvt. 94. §-a határozza meg, ennek figyelembevételével biztosítja a személyes gondoskodást nyújtó gyermekjóléti alapellátásokat, illetve a törvényben foglaltak figyelembevételével szervezi és közvetíti a máshol igénybe vehető ellátásokhoz való hozzájutást.

Az önkormányzat döntéshozatalai során továbbra is figyelembe kell venni a gyermekek mindenek felett álló érdekeit. Az elmúlt időszakban is és a jövőre nézve is figyelembe vételre került a pénzbeli és természetbeni ellátásokra vonatkozó javaslatok a gyermekvédelemi rendszerhez kapcsolódó személyek és szervezetek részéről.

A települési önkormányzat hatáskörébe tartozó gyermekvédelmi és gyermekjóléti feladatait a Hévízi Polgármesteri Hivatal Hatósági Osztálya látja el. A gyermek veszélyeztetettségét, illetve a család, a személy krízishelyzetét észlelő rendszer (a továbbiakban jelzőrendszer) a szociális, gyerekjóléti- és gyermekvédelmi ellátórendszer egyik alapköve, a családok, gyermekek és felnőttek védelmének, a problémák megelőzésének és mielőbbi megszüntetésének alapvető garanciális eleme. A jelzőrendszer szervezése és működtetése településszintű feladat, a család- és gyermekjóléti szolgáltat feladatainak rendszerében jelenik meg. A jelzőrendszer hatékony működése, a gyermekek érdekének megfelelő megoldások keresése, a magas szakmai színvonalon végzett munka, a prevenció, mint alapelv érvényre juttatása továbbra is kiemelt feladat.

További feladatunk, hogy az önkormányzat által megállapított széleskörű támogatási formákról folyamatosan tájékoztassuk az érintetteket, hogy kellő információval rendelkezzenek és éljenek a támogatás lehetőségével, az igénybe vevők száma – a demográfiai adatok kivételével – ne csökkenjen.

Fontos lenne, hogy még több olyan kulturális és egyéb program szerveződjön a városban, amely a fiatalok érdeklődésére is számot tart és hozzájárul a szabadidejük hasznos eltöltéséhez.

**8. A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

Hévíz Város Önkormányzat Közbiztonsági és Bűnmegelőzési Koncepciója a 72/2009. (III. 31.) számú képviselő-testületi határozattal került elfogadásra. A koncepció a közbiztonság helyzetének javítása érdekében bűnmegelőzési programtervet tartalmaz, mely a bűnözés visszaszorítását, a személy elleni erőszakos, vagyon elleni bűncselekmények visszaszorításán kívül célul tűzi ki a szenvedélybetegségek elterjedésének megakadályozását, a családon belüli erőszak kezelését.

A koncepció kimondja, hogy Hévíz közbiztonsági helyzete csak hatékony és eredményes összefogással valósítható meg. A helyi társadalmat fel kell készíteni a megelőzés lehetséges módjaira, erősítendő a felelősség érzet, valamint a jogkövető magatartás.

A koncepció a vagyonvédelemre, illetve a család gyermek és ifjúságvédelemre helyezi a hangsúlyt.

A Keszthelyi Rendőrkapitányság Hévízi Rendőrőrse a család- gyermek- és ifjúságvédelem, valamint a családon belüli erőszak kezelésével és a kiskorúak védelmével kapcsolatos feladatok végrehajtásából adódóan rendszeres kapcsolatot tart fenn a család- és gyermekjóléti szolgálattal. A havonta sorra kerülő jelzőrendszeri összejöveteleken, illetve az esetkonferenciákon részt vesznek. A jogszabályokban meghatározott értesítési kötelezettség, a jelzőrendszer megfelelő hatékonysággal működik.

A Keszthelyi Rendőrkapitányság illetékességi területén 2018. évben gyermekkorú bűnelkövető nem volt. A Rendőrkapitányság tájékoztatása szerint az elmúlt évben több esetben kaptak jelzést a hévízi Illyés Gyula Általános Iskolával kapcsolatban gyermekek közti konfliktusokról, bántalmazásokról.

Konkrét bűnmegelőzési programok elindítása a kedvező bűnügyi helyzet miatt nem vált szükségesség a hévízi oktatási intézményekben. A hévízi iskolák egyre több esetben élnek a lehetőséggel és hívják előadások megtartására a rendőrhatóságot, népszerű a közlekedésbiztonsági előadás.

2018. évben két alkalommal vettek részt a TASZII Család- és Gyermekjóléti Intézmény nyári táborában, ahol a nyár veszélyeire és hívták fel a gyermekek figyelmét és bűn- és balesetmegelőző tevékenységet folytattak.

2018. évben a Rendőrség kiemelt figyelmet fordított a fiatalkorúak alkohol és kábítószer fogyasztásának ellenőrzésére. Ennek érdekében társszervek bevonásával (NAV, Fogyasztóvédelem stb. rendszeresen ellenőrizték a városban található szórakozóhelyet, vendéglátó-ipari egységeket.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.):**

A városban működő civil szervezetek elsősorban a szabadidős programokban, valamint a bűnmegelőzésben és a közbiztonság megőrzésében vesznek részt. Az Önkormányzat e szervezetek tevékenységét anyagilag és erkölcsileg is támogatja. A civil szervezetek, de itt említeném meg az egyházakat, és művelődési intézményünket is, akik több olyan programot szerveznek, amelyek akár a veszélyeztetett fiatalok érdeklődését is felkelthetik.

A **Hévízi Önkéntes Tűzoltó Egyesület** tevékenységén keresztül komoly szerepet vállal az hévízi és a környező települések ifjúságának nevelésében.

**Hévízi Sportkör** nyolc szakosztályának alapvető célja, hogy a fiatalok részére nyújtson lehetőséget a sportoláson keresztül szabadidejük hasznos egyben egészséges keretek közötti eltöltésére. A Sportkör célja, hogy szakági szinten és morális értelemben is, életre felkészített fiatalok kerüljenek ki a hétköznapok világába. A Hévízi Sportkörnek helyi szinten sikerült elérnie, hogy sportolóikat az egészséges életmódra nevelje és távol tartsa a káros szenvedélyek egyre kimeríthetetlenebb tárházától.

A Sportkör keretein belül 273 fő 18 év alatti Hévíz és Hévíz környéki fiatalkorú sportol (2018. évi adat). Sportolók legnagyobb létszámban a Labdarúgó Szakosztályban találhatóak, őket a kézilabda és az asztalitenisz követi. A fiatalok mozgásigényének kielégítése céljából az alábbi sportágak állnak fiatalok rendelkezésére: asztalitenisz, kézilabda, kosárlabda, ökölvívás, íjászat és sakk. Éves szinten edzések, versenyek, edzőtáborok és továbbképzések biztosítják a fiatalok sportolási lehetőségét.

A gyermekek zenei képzését segíti a **Musica Antiqua Együttes Baráti Köre**. Az egyesület céljai közt a tehetséggondozás, zenei nevelés, oktatás szerepel. A komolyzene népszerűsítésében vállal kiemelkedő szerepet, hazai és külföldi hangversenyeket szervez, a gyermekek számára hasznos szabadidő eltöltést biztosít.

Az **Új Színpad Egyesület** művészeti tevékenységén keresztül járul hozzá a fiatalok szabadidejének hasznos eltöltéséhez. Népszerű a gyermekek körében a modern tánctagozat és a Terepasztalos Stratégiai Játék Klub is.

**Zonta Hévízi Térségi Klub**célja, a családok, idősek támogatása, fő mottójuk amely meghatározza tevékenységüket, adni és kapni, hogy ismét adhassunk. Minden évben adományt, ruhaneműt gyűjtenek, a saját készítésű süteményeik adományait a gyermekek támogatására fordítják. Hagyományukká vált, hogy a 8. osztályosok ballagásán díjakat adnak át, olyan tanulóknak, akik eredményesek és arra rászorultak. Az általános iskola könyvtárának támogatására is adományoztak szépirodalmi könyveket.

**Hévízi Szobakiadók Szövetsége a**  jótékonysági süti-vásár keretein belüli bevételét a Család és Gyermekjóléti szolgáltat javára ajánlotta fel.

A **hévízi Brunszvik Teréz Óvodai Alapítvány** 2018. évben megrendezett óvodapedagógusi továbbképzésekhez, a gyermekek részére múzeumpedagógiai bérlet vásárlásához, és a Nemzetközi Gyermeknaphoz kapcsolódó vidámparki szolgáltatáshoz, gyermekek szállításához járult hozzá.

A **Bibó István Gimnáziumért Alapítvány** 2018-ban is hozzájárult és támogatta a középiskola anyagvásárlásához (alkotókörök részére), iskolai eszköz beszerzéséhez, rászoruló tanulók egész éves támogatásához, tanév végi jutalomkönyvek vásárlásához, évfolyamelsők jutalmazásához. Az alapítvány támogatta az iskola folyóirat állományának és szakkönyvi palettájának szélesítését.

Az **Illyés-Moll Alapítvány az Illyés Gyula Általános Iskoláért** 2018. évben az általános iskola kitűnő tanulmányi eredményt és kimagasló versenyeredményt elért tanulóit könyvjutalomban részesítette, hozzájárult a játszóházak anyagköltségéhez, sportszer és tárgyi eszközök vásárlásához,  versenyen résztvevő tehetséges tanulók utazási költségéhez, anyagilag segítette az iskola osztályaiban a szociálisan rászoruló tanulók táborozását, kirándulását, színházlátogatását, az énekkar végzős diákjai számára tárgyjutalmat finanszírozott és a zenei tábor költségeihez hozzájárult.

Hévíz Város Önkormányzata és a **Polgárőr Egyesület** Alsópáhok közötti megállapodás alapján a Polgárőr Egyesület is hozzájárul a város közbiztonságának javításához, a gyermek és ifjúságvédelemhez.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

1. számú melléklet

**Teréz Anya Szociális Integrált Intézmény**

**Család- és Gyermekjóléti Szolgálat**

**8380. Hévíz, Vörösmarty u. 38.**

**Tel.: 83/343-293 30/487-8920**

**e-mail:** [szolgalat.heviz@gmail.com](mailto:szolgalat.heviz@gmail.com)

**Beszámoló**

**a Család-és Gyermekjóléti Szolgálat**

**2018. évi munkájáról**

|  |  |  |  |  |
| --- | --- | --- | --- | --- |
| **Település** | **Lakosságszám (fő)**  **2015.** január 1-jén | **Lakosságszám (fő)**  **2016.** január 1-jén | **Lakosságszám (fő)**  **2017.** január 1-jén | Lakosságszám (fő**)**  **2018.** január 1-jén |
| Hévíz | 4 837 | 4 774 | 4 705 | 4 747 |
| Cserszegtomaj | 3 079 | 3 141 | 3 117 | 3202 |
| **Összesen** | 7 916 | 7 915 | 7 822 | 7949 |

**Szolgálatunk által ellátott településeken élő összlakosság száma** közel nyolcezer fő.

A lakosság száma az elmúlt években Hévízen csökkent, de 2018-ban minimális emelkedést mutat.

A táblázatból jól kivehető, hogy fordítottan arányban változott 2017-ig a két település lakosságszáma, míg Hévíz lakossága csökkent 2018-ig, Cserszegtomaj lakosságszáma évenként növekedést mutatott, így Cserszegtomaj 2017-ben megkapta a nagyközségi rangot. 2018-as évben mindkét településen növekedés figyelhető meg.

**Az intézmény neve, elérhetősége:**

|  |  |
| --- | --- |
| Intézmény neve: | **Teréz Anya Szociális Integrált Intézmény**  **Család- és Gyermekjóléti Szolgálat** |
| Címe: | **8380 Hévíz, Vörösmarty u. 38.** |
| Telefonszám: | **83/343-293; 30/487-8920; 30/185-7969** |
| E-mail: | [szolgalat.heviz@gmail.com](mailto:szolgalat.heviz@gmail.com) |
| Intézményvezető: | **Varga András** |
| Szociális ágazati vezető: | **Bali Júlia** |

**Szervezeti forma:** Integráltintézmény keretében működik (a Teréz Anya Szociális Integrált Intézmény keretében látja el feladatait, önálló szakmai egységként).

**Fenntartó:** Hévíz Város Önkormányzata

**Feladatellátás személyi feltételei 2018-ben**

A szolgálat állandó szakmai létszáma: **2 fő családsegítő** látja el a család-és gyermekjóléti feladatokat.

2016. január 1-től a két szakmai egységet, a családsegítést és a gyermekjóléti szolgáltatást központilag összevonták, az eggyé vált két szolgáltatást 4.000 fő lakosonként 1 fő családsegítő látja el. 2018-ban mindkét családsegítő esetében személyi változás történt Szolgálatunknál.

2018.09. 10-től Szakál Edit családsegítő helyettesítését a gyermekvállalása idejére Kecskés-Kerese Erika látja át. . Kóti Éva Julianna 2018. szeptember 26.-tól látja el a családsegítői munkakört, Farkas Cecília utódaként. A szolgálat szakmai vezetője 2018. október 12–ig Farkas Cecília munkavállaló volt, ezt követően a szervezeti struktúra változott. Jogszabály nem írja elő a szakmai vezetői megbízást. A szolgálat családsegítői munkakörhöz kapcsolódó feladatait két munkavállaló végzi. Közvetlen szakmai irányítását a szociális ágazati vezető támogatja.

A két családsegítő Cserszegtomajon és Hévízen végzi tevékenységét, nem területi felosztásban tevékenykednek.

Családsegítők adatai:

|  |  |  |  |  |
| --- | --- | --- | --- | --- |
| **név** | **szakirányú szakképesítéssel rendelkezik** | | **végzettsége** | **feladatellátás**  **(óra szerint)** |
|  | igen | nem |  |  |
| Farkas Cecília  2018.október 12 -ig | X |  | szakvizsgázott  szociális munkás | heti 40 óra |
| Szakál Edit  2018. szeptember -ig | X |  | szociálpedagógus | heti 40 óra |
| Kecskés-Kerese Erika  2018. szeptember 10-től | X |  | szociális munkás | heti 40 óra |
| Kóti Éva Julianna 2018.szeptember 26.-tól | X |  | szociálpedagógus | heti 40 óra |

Közreműködő szakemberek a 2018. évben:

|  |  |  |  |
| --- | --- | --- | --- |
|  | **Név** | **Szakterület** | **Feladatellátás időtartama (éves óraszám)** |
| 1. | Sárközi István | Pszichológus | Szükség szerint – változó |
| 2. | Baráth Bernadett | Pszichológus | Szükség szerint – változó |
| 3. | Csonkáné Bokrovics Andrea | Kineziológus | Szükség szeint - változó |

Szakmai munka Hévíz településen 2018-ban:

A gondozási esetek a kapcsolatfelvétel módja szerint általában a jelzőrendszer tagjai által kezdeményezettek, de többen keresnek fel bennünket önként is.

**A jelzőrendszer által Hévíz településen 2018. év során küldött jelzések száma**

|  |  |
| --- | --- |
| Védőnői jelzés | **1** |
| Személyes gondoskodást nyújtó szociális szolgálat | **2** |
| Napközbeni kisgyermek ellátást nyújtók | **1** |
| Egészségügyi szolgáltató | **1** |
| Közoktatási intézmény | **4** |
| Rendőrség | **-** |
| Ügyészség, bíróság | **-** |
| Pártfogó felügyelet | **-** |
| Társadalmi szervezet, egyház, alapítvány | **-** |
| Áldozatsegítés és kárenyhítés feladatait ellátó szervezet | **-** |
| Önkormányzat, Jegyző | **2** |
| Járási hivatal gyámhivatala | **16** |
| Munkaügyi hatóság | **-** |

|  |  |
| --- | --- |
| ***A Gyermekjóléti szolgáltató tevékenység az elsődlegesen kezelt probléma típusa szerint Hévíz településen*** | **2018.** |
| Anyagi (megélhetési, lakhatással összefüggő) | **3** |
| Gyermeknevelési | **2** |
| Gyermekintézménybe való beilleszkedési nehézség | **-** |
| Magatartászavar, teljesítményzavar | **1** |
| Családi konfliktus (szülők közti, szülő- gyermek közti) | **2** |
| Szülők vagy a család életvitele | **5** |
| Szülői elhanyagolás | **-** |
| Lelki - mentális, pszichiátriai betegség | **1** |
| Egészségkárosodás következménye | **3** |
| Családon belüli bántalmazás (fizikai, szexuális) |  |
| ***Problémák száma összesen:*** | **17** |

**Szakmai tevékenységek**

Prevenciós programok

A veszélyeztetettség megelőzése érdekében alternatív szabadidős tevékenységként az iskolai tanév ideje alatt körülbelül negyedéves rendszerességgel a Hévízi Szolgálat területén Játszóház szervezésére került sor, melyeken átlagosan 5-8 gyermek vett részt. A programok során kreatív foglalkozásokat szerveztek Szolgálatunk családgondozói. A kalendárium szerinti jeles napokra épültek a játszóházakhoz kapcsolódó kézműves tevékenységek.

A Családi nap keretében egy közös-vidámsággal és játékokkal teli program került megrendezésre.

A korábbi hagyományoknak megfelelően a nyári szünidő alatt 3 alkalommal is megrendezésre került szünidei tábor, elsősorban a rászoruló, hátrányos helyzetű gyermekek részére. A táborban játék lehetőségek, készségfejlesztő (emlékezet-, figyelem- és gondolkodást fejlesztő) játékok, sporttevékenységek, valamint kézműves tevékenységek biztosították a gyermekek tartalmas időtöltését. A tábor életét színesítette több egész napos kirándulás is, melyek során a gyerekek ellátogathattak a fenékpuszati Madárgyűrűző Állomásra és Zobori Kalandparkba is. Átlagosan 15 gyermek résztvevővel.

A Szolgálat folyamatosan fogadja az adományokat: gyermek- és felnőtt ruhaadományokat, használati és berendezési tárgyakat, A Komáromi pékség felajánlotta péksüteményeket, melyeket a gondozott, rászoruló családok részére rendszeresen eljuttatnak a családgondozók.

A Hévízi Szolgálat több alkalommal szervezett ruhagyűjtést- és börzét, mely által a résztvevők felajánlhatták használaton kívüli- kinőtt ruháikat, megunt játékokat, valamint válogathattak mások felajánlásaiból.

Húsvétra és karácsonyra a gondozott családjaink részére a Magyar Máltai Szeretetszolgálat Keszthelyi Csoportja által felajánlott élelmiszercsomagokat juttattunk el.

A Caritas helyi szervezete élelmiszercsomag felajánlásával támogatta gondozottjainkat az ünnepi időszak előtt. Lehetőségünk nyílt a klienskörünkön kívül is eljuttatni rászorulóknak a felajánlásból, így az egyedül élő idősekkel, szenvedélybetegekkel, megváltozott munkaképességű lakosokkal is felvette Szolgálatunk a kapcsolatot és egyben elérhetőségünket, segítségünk igénybevételének lehetőségét is felajánlottuk számukra. A két településen ez a felajánlás 15 személyt érintett.

Az Adventi időszakban az iskolák közreműködésével „cipős doboz” játékadományt gyűjtöttünk a rászoruló gyermekeknek, majd továbbítottuk azokat a rászoruló családokhoz.

További ajándékgyűjtés a Macchiato Caffe & Lounge üzletvezetője szervezésében: a kávézó vendégei karácsonyi-ajándékcsomagokat ajánlottak fel rászoruló gyermekeknek, így megkeresésükre szolgálatunk 122 gyermek számára szállított ki szolgálatunk családgondozója.

Idén is megszervezésre került az Adventi Jótékonysági süteményárusítás, mely során A Teréz Anya Szoc. Int. Int. kollégái és szolgálatunk családsegítői pénzadományt fogadhattak a rászoruló családok segítésére. Az összegyűjtött összegből több család is támogatásban részesülhetett.

Tavasszal meghirdetésre került a Hévízi Szolgálat kertjében a közösségi kiskert program, mely a természetvédelem, növényvédelem és ökológiai gazdálkodás örömeire tanítja az érdeklődő családokat. A résztvevő családok zöldségeket ültethettek és gondozhattak a tavasz és nyár folyamán, melyhez minden szükséges eszközt és támogatást megkaptak családgondozóinktól, majd a megtermelt zöldségeket elfogyaszthatták.

Iskolai tanítási időben minden szerdán az Illyés Gyula Általános Iskola fejlesztő termében **Pedagógia Munkacsoport Értekezlet**en veszünk részt preventív jelleggel, illetve a hatékony jelzőrendszeri együttműködés érdekében.

Önszerveződő jelleggel indítottuk el a 2015/2016-os tanév második felében a **pedagógiai munkacsoport**ot a helyi iskolában. Az estemegbeszélő team alapelvei: a pontos és gyors információáramlás mellett az együtt gondolkodás, a problémák érdemi és hatékony kezelése, a célorientált munkamegosztás a legkompetensebb szakember bevonásával. A megbeszéléseket minden szerdán 11:00 órától az iskolában tartjuk.

A jelzőrendszer tagjaival szoros a kapcsolat, a jelzőrendszeri ülések az év során 6 alkalommal valósultak meg. Az éves jelzőrendszeri ülés megtartására *2018. február 26-án* került sor.

**Gyermekjóléti szakmai munka Hévíz városában**

Alapellátás: 17család 15 gyermek

Védelembe vétel: 2 család 2 gyermek

Egyszeri: 33 család 9 gyermek

2018-ban 33 családnak segítettünk egyszeri ügyintézéssel, mely családoknál nem merült fel az alapellátás indokoltsága.

2018. évben Hévízen összesen 17 családdal álltunk együttműködési megállapodás szerinti rendszeres kapcsolatban.

A 2018-ban segített családok részben már korábban is alapellátásban álltak, viszont érkeztek új esetek is az év során, ahol indokoltnak bizonyult az alapellátás szükségessége.

16 esetben a Keszthelyi Járási Gyámhivatal megkeresésére környezettanulmányt készítettünk. A megkeresések közül 9 alkalommal gyermeket nevelő család életkörülményeinek vizsgálata, egy esetben családbafogadás felülvizsgálata, 6 esetben nagykorú gondnoksági ügyének felülvizsgálata volt a kért tájékoztatás oka.

A családgondozás során a családokkal személyesen, családlátogatások alkalmával; fogadóórán a Szolgálat hivatalos irodahelyiségében, illetve más módon is (pl. telefonon, e-mailben) tartottuk a kapcsolatot. Az ügymenetekbe bevont szakemberekkel rendszeresen kapcsolatban álltunk:

* Iskolai ifjúságvédelmi és óvodai gyermekvédelmi felelősökkel
* Pártfogó felügyelővel
* Gyámhivatali ügyintézővel
* Önkormányzati szociális ügyintézővel
* Pszichológussal
* Kineziológussal
* Esetmenedzserrel
* Házi segítségnyújtóval
* Védőnői Szolgálattal
* Iskolai-Óvodai szociális segítőkkel
* Jogi tanácsadóval
* Ügymenetbe bevont más szolgáltatókkal, szakemberekkel

*Együttműködési megállapodással ellátott gyermekjóléti esetek veszélyeztetettségük szerint:*

* Nevelési probléma, következetlen nevelési elvekből adódóan: 1kiskorú
* Családi konfliktusban érintettek száma: 2 kiskorú
* Anyagi főcsoportba tartozó veszélyeztetett kiskorúak: 4 gyermek.
* szülők életvitele miatt 1 gyermek.

A korrekció és megelőzés szempontjából egyaránt kiemelném a jelzőrendszeri tagokkal való hatékony kommunikáció, együttműködés, problémamegoldás szerepét.

Mivel Hévíz településen viszonylag nagy számban élnek egyedülálló idős emberek, Szolgálatunk családjóléti feladatvállalásának szerepe előtérbe került az elmúlt időszakban. A jövőre nézve kiemelt fontosságú az ő helyzetük felmérése, problémáik feltérképezése és hatékony stratégia kidolgozása az anyagi biztonság elősegítése, szolgáltatásokhoz, információkhoz való hozzájutás támogatása, elmagányosodás elkerülése és egészségi állapotuk javítása érdekében.

Új kihívásként jelentkezett az elmúlt időszakban a Hévíz településen élő külföldi családok számának emelkedése miatt jelentkező idegen nyelvű, eltérő kulturális –szociális–egészségügyi ellátórendszerből érkezett családok segítését célzó munka végzése. Ezzel kapcsolatban kidolgozás alatt áll egy egységes stratégia, gördülékeny ügymenet kiépítése, mely a nyelvi nehézségek áthidalására is megoldást kínálhat munkánk során.

* jogi háttér feltérképezése
* ellátórendszer átjárhatóságának feltérképezése
* nyelvi korlátok áthidalása

A gyermeket nevelő családok esetében magas arányban találkozhattunk a megélhetési problémák mellett a gyermeknevelési nehézségekkel küzdő családokkal is. A gyermekjóléti szolgáltatás keretében anyagi helyzetük stabilizálása, megfelelő lakás körülmények kialakítása, párkapcsolati konfliktusok kezelése és helyes gyermeknevelési-gondozási stratégiák kialakításának támogatása volt a cél.

*A családgondozó főbb feladatai az ellátási területen:*

* rendszeres családlátogatás
* segítő beszélgetés
* munkahelykeresés/munkaközvetítés/álláslisták átadása a kliensek számára
* gyermeknevelési - higiénés – életvezetési - helyes pénzbeosztási tanácsadás
* családi kapcsolati konfliktuskezelés, továbbirányítás kineziológushoz/pszichológushoz
* élelmiszer-és ruhaadomány nyújtása
* települési támogatás igénylése
* egészségügyi ellátórendszerrel való kapcsolattartás
* tanulásban való segítségnyújtás (korrepetálással, kikérdezéssel)
* kapcsolattartás és rendszeres információcsere a jelzőrendszer tagjaival.

**Megvalósult preventív jellegű tevékenységek a 2018. évben:**

* 3 alkalommal játszóház,
* 3 alkalommal nyári tábor szervezése
* szabadidős rendezvény-gyermeknap
* ruhagyűjtés és –börze szervezése 2 alkalommal
* közösségi kiskert szervezése

**Tervezett preventív jellegű tevékenységek a 2019. évre:**

1. **kézműves műhely**ek - játszóház,
2. kétszer 1 hetes nyári tábor szervezése
3. ruhagyűjtés és –**börze** szervezése legalább 2 alkalommal (tavasszal és ősszel)
4. **adománygyűjtés** az adventi időszakban
5. „Cipősdoboz ajándékgyűjtés” szervezés
6. közösségi kiskert szervezése
7. adventi adománygyűjtés

**2.**

**HATÁROZATI JAVASLAT**

1. Hévíz Város Önkormányzat Képviselő-testülete Hévíz Város Önkormányzat 2018. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

A Képviselő-testület felkéri Hévíz Város Jegyzőjét, hogy az értékelést a Zala Megyei Kormányhivatal Hatósági Főosztály Szociális és Gyámügyi Osztályának küldje meg.

Felelős: Dr. Tüske Róbert jegyző

Határidő: 2019. május 31.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezetője** |  |  |
|  | **Család- és Gyermekjóléti Szolgálat Szakmai Vezető/**  **Az előterjesztés készítője** |  |  |